Phimeanakas

Phimeanakas (khmer: ប្រាសាទភិមានអាកាស, Prasat Phimean Akas «himmelske tempel») eller Vimeanakas (khmer: ប្រាសាទវិមានអាកាស, Prasat Vimean Akas) i Angkor, Kambodsja, er et hindutempel i Khleangstil, bygget på slutten av det 10. århundre i Rajendravarmans regjeringstid i Khmerriket (941-968), deretter gjenreist av Suryavarman II i form av en trelags pyramide i lateritt med grunnflate på 35 x 28 meter. På toppen av pyramiden var det et tårn. Ifølge legenden tilbrakte kongen de første timene av hver kveld med en Nagajente i tårnet, og i den tiden hadde selv ikke dronningen tillatelse til å komme opp. Bare etter disse timene kom kongen tilbake til sitt palass med dronningen. Hvis Nagaen som var den øverste landeier ikke dukket opp en natt ville kongens dager være talte, hvis kongen ikke møtte opp ville katastrofe ramme landet hans. Referanser Freeman, Michael og Jacques, Claude. Ancient Angkor. River Books, 1999, s.111-113. ISBN 0-8348-0426-3. Eksterne lenker (en) Phimeanakas – kategori av bilder, video eller lyd på Commons